Diari Oficial de la Generalitat Valenciana


Sumari del DOGV 9840, del 02-05-2024 (2024/3796)

ACORD de 29 d'abril de 2024, del Consell, pel qual s'autoritza la Conselleria d'Hisenda, Economia i Administració Pública a ampliar el crèdit del capítol 2 en el programa 412B, Prestacions assistencials farmacèutiques i complementàries, de la Conselleria de Sanitat, per import de 400.842.008,52 euros, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 ac) i 2 d), de la Llei 8/2023 de pressupostos de la Generalitat per a l'exercici 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9840

Data del DOGV
:   02-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3796


Data del document
:   29-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 29 d'abril de 2024, del Consell, pel qual s'autoritza la Conselleria d'Hisenda, Economia i Administració Pública a ampliar el crèdit del capítol 2 en el programa 412B, Prestacions assistencials farmacèutiques i complementàries, de la Conselleria de Sanitat, per import de 623.300.245,52 euros, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22, apartats 1 ac) i 2 d), de la Llei 8/2023 de pressupostos de la Generalitat per a l'exercici 2024. [2024/3796]  
  
L'article 22.1 de la Llei 8/2023 de pressupostos de la Generalitat per a 2024, en l'apartat ac) establix que, excepcionalment, la conselleria competent en matèria d'hisenda podrà aprovar, prèvia autorització del Consell, ampliacions de crèdit, en les seccions i els capítols als quals hagen d'imputar-se les despeses comptabilitzades a dia 31 de desembre de 2023 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo existent a 31 de desembre de 2023 en estos comptes financers, amb la condició de no afectar l'objectiu d'estabilitat pressupostària de l'exercici de 2024.  
Considerant la informació remesa des de la Conselleria de Sanitat en escrit de data 18 d'abril de 2024, relatiu als imports pendents d'aplicar al pressupost de l'exercici 2023 i anteriors, que a data 31 de desembre de 2023 constaven en el compte de creditors per operacions pendents d'aplicar al pressupost, compte 413, i corresponents al capítol 2 en el programa 412B, Prestacions assistencials farmacèutiques i complementàries, i d'acord amb les dades comunicades per la Viceintervenció General de Comptabilitat en el seu informe de data 25 d'abril de 2024; així com la previsió dels fons addicionals que s'assignen a la Comunitat Valenciana corresponents a 2024, en el marc del mecanisme extraordinari de finançament del Fons de Liquiditat Autonòmica, l'adhesió de la qual es va produir a través de l'Acord del Consell de 9 de gener de 2024, es procedent autoritzar la Conselleria d'Hisenda, Economia i Administració Pública, a ampliar el crèdit del capítol 2 en el programa 412B, Prestacions assistencials farmacèutiques i complementàries, de la Conselleria de Sanitat per import de 714.443.286,52 euros, per a donar cobertura a les citades obligacions.  
En conseqüència i en virtut del que es disposa en l'article 22.1 ac) i 2 d) de la Llei 8/2023 de pressupostos de la Generalitat per a l'exercici 2024, i el que es preveu en l'article 48 de la Llei 1/2015 d'hisenda pública, del sector públic instrumental i de subvencions, el Consell adopta el següent  
  
  
ACORD  
  
Autoritzar la Conselleria d'Hisenda, Economia i Administració Pública al fet que amplie el crèdit del capítol 2, en el programa 412B, Prestacions assistencials farmacèutiques i complementàries, de la Conselleria de Sanitat, per import de 680.661.631,52 euros.  
  
València, 29 d'abril de 2024  
  
La consellera secretària,  
SUSANA CAMARERO BENÍTEZ